Page:Witch-Cult in Western Europe (1921).djvu/53

 callit Aitchesounes-heavin, betuix Musselburcht and Prestonpannis, sin his Majestic come furth of Denmark; quhair war assemblit nyne principallis, to witt, Agnes Sampsoune, Jonett Straittoun, Ewfame McCalyeane, hir selff, Johne Fiene, Robert Griersoun, George Moitis wyffe in Prestoune, Margrett Thomsoune, and Donald Robesoune; quhilkis nyne persounes, the Devill, quha wes with thame in liknes of ane blak man, thocht maist meit to do the turne for the quhilk thay wer convenit; and thairfore, he sett thame nyne nerrest to him selff, in ane cumpany; and thay, togidder with the wyffe of Saltoune myle and the rest of the inferiouris, to the nowmer of threttie persounes, standand skairse the lenth of ane buird frae the foirsaid nyne persounes in ane vthir cumpany; Agnes Sampsoune proponit the distructioune of his hienes persoune, saying to the Dewill, 'We haif ane turne ado, and we would fain be att itt gif we could, and thairfore help ws to itt'. The Dewill ansuerit, he sould do quhat he could, bott it wald be lang to, because it wald be thoirterit [thwarted], and he promeist to hir and thame ane pictour of walx, and ordenit hir and thame to hing, roist, and drop ane taid, and to lay the droppis of the taid [mixed with other supposedly virulent poisons], in his hienes way, quhair his Maiestie wald gang inowre or outowre, or in ony passage quhair itt mycht drop vpoun his hienes heid or body, for his hienes distructioune, that ane vther mycht haif rewlit in his Maiesties place, and the ward [government] mycht haif gane to the Dewill. Att the quhilk conventioune, his hienes name wes pronunceit in Latine; and Agnes Sampsoune wes appointit to mak the pictour and to gif it to the Devill to be inchantit, quhilk scho maid in deid, and gaif itt to him; and he promiseit to giff it to the said Barbara and to Effie McCalyan, att the nixt meting to be roistit. Margarett Thomsoun was appointit to dropp the taid. There wes ane appointit to seik sum of his hienes linning claithes, to do the turne with.

Agnes Sampson, continued. Anny Sampsoun affirmed that sche, in company with nyn vthers witches, being convenit in the nycht besyd Prestounpannes, the deuell ther maister being present standing in the midis of thame; ther a body of wax, schaipen and maid be the said Anny Sampsoun, wrappit within a lynnyng claith, was fyrst delyuerit to the deuell; quhilk efter he had pronuncit his verde, delyuerit the said pictour to Anny Sampsoun, and sche to hir nyxt marrow, and sa euery ane round about, saying, 'This is King James the sext, ordonit to be consumed at the instance of a noble